-----------------------------------------------------------------------
  6. โครงการในอนาคต

  -----------------------------------------------------------------------

6.1 โครงการสร้างโรงงานผลิตแผ่นเซลล์แสงอาทิตย์

บริษัทมีโครงการขยายกิจการโดยการสร้างโรงงานผลิตแผ่นเซลล์แสงอาทิตย์
ซึ่งจัดเป็นการขยายการผลิตสู่อุตสาหกรรมต้นน้ำ (Up-stream)
และเป็นโรงงานผลิตแผ่นเซลล์แสงอาทิตย์ชนิดผลึกซิลิคอนแห่งแรกในประเทศไทย

ภาพแสดงขั้นตอนการแปรรูปจากซิลิคอนสู่แผงเซลล์แสงอาทิตย์

[][][][][][]

ปัจจุบันบริษัทนำเข้าแผ่นเซลล์แสงอาทิตย์ชนิดผลึกซิลิคอนจากต่างประเทศ
และนำมาประกอบเป็นแผงเซลล์แสงอาทิตย์ (จากหมายเลข 5 ถึงหมายเลข 6)
และมีโครงการสร้างโรงงานผลิตแผ่นเซลล์แสงอาทิตย์ โดยใช้วัตถุดิบจากแผ่นเวเฟอร์ (Wafer)
(จากหมายเลข 4 ถึงหมายเลข 5) โดยการนำแผ่นเวเฟอร์มาล้างด้วยกรดและสารเคมี
นำไปอบที่อุณหภูมิสูงเพื่อแพร่ซึมสารเจือปนฟอสฟอรัส
ซึ่งจะทำให้แผ่นเวเฟอร์เกิดความสามารถในการผลิตไฟฟ้า
จากนั้นจึงเคลือบผิวเพื่อป้องกันการสะท้อนของแสง พิมพ์ขั้วไฟฟ้า และอบเซลล์ที่ความร้อนสูง
ผลิตภัณฑ์ที่ได้คือแผ่นเซลล์แสงอาทิตย์ที่สามารถผลิตพลังงานไฟฟ้าเมื่อได้รับแสงอาทิตย์
ซึ่งสามารถนำไปใช้เป็นวัตถุดิบในการประกอบแผงเซลล์ในกระบวนการผลิตเดิมของบริษัท

1.  ข้อมูลทั่วไปของโครงการ

+-------------------------+--------------------------------------------+
| ที่ตั้งโรงงาน               | ถนนธนะรัชต์ กม.6 อำเภอปากช่อง จังหวัดนครราชสีมา  |
+-------------------------+--------------------------------------------+
| กิจกรรม                  | ผ                                          |
|                         | ลิตแผ่นเซลล์แสงอาทิตย์ชนิดผลึกมัลติคริสตัลไลน์ซิลิคอนโดย |
|                         |                                            |
|                         | การแพร่ซึมสารเจือปนฟอสฟอรัสลงบนแผ่นเวเฟอร์       |
+-------------------------+--------------------------------------------+
| พื้นที่โรงงาน               | ประมาณ 5 ไร่                                |
+-------------------------+--------------------------------------------+
| พื้นที่อาคารโรงงาน          | 2,000 ตารางเมตร (รวมอาคารย่อยต่างๆ)          |
+-------------------------+--------------------------------------------+
| กำลังการผลิต              | ประมาณ 20 เมกะวัตต์ต่อปี                       |
+-------------------------+--------------------------------------------+
| ประ                     | ร้อยละ 14.5                                 |
| สิทธิภาพเฉลี่ยของเซลล์ที่ผลิตได้ |                                            |
+-------------------------+--------------------------------------------+
| ขนาดของแผ่นเวเฟอร์        | 15.6 ซม. x 15.6 ซม.                        |
+-------------------------+--------------------------------------------+
| กำลังไฟเอาต์พุตสูงสุด        | 3.53 วัตต์/เซลล์                              |
+-------------------------+--------------------------------------------+
| จำนวนเซลล์ที่ผลิตต่อปี        | 5.6 ล้านเซลล์                                |
+-------------------------+--------------------------------------------+
| จำนวนพนักงานทั้งหมด        | ประมาณ 80 คน (ฝ่ายโรงงาน ทำงาน 3 กะ)        |
+-------------------------+--------------------------------------------+

2.  ความคืบหน้าในการดำเนินโครงการ

ในวันที่ 14 มีนาคม 2548 บริษัทได้ลงนามในสัญญาว่าจ้างให้ บริษัท M+W Zander (Thai) Ltd.
(“M+W Zander”) เป็นผู้รับเหมาให้ดำเนินการออกแบบ ก่อสร้าง ติดตั้ง
และถ่ายทอดเทคโนโลยีในลักษณะแบบเบ็ดเสร็จ (Turnkey Project) โดยบริษัท M+W Zander
(Thai) Ltd. เป็นบริษัทลูกของ M+W Zander (S) Pte.Ltd. ประเทศสิงคโปร์
ซึ่งถือหุ้นทั้งหมดโดย M+W Zander Facility Engineering GmbH ประเทศเยอรมนี
ซึ่งภาระหน้าที่ตามสัญญา รวมถึงความรับผิดชอบต่างๆในสัญญาจะเป็นการรับผิดชอบร่วมกันทั้ง M+W
Zander (Thai) Ltd., M+W Zander (S) Pte.Ltd. และ M+W Zander Facility
Engineering GmbH (รวมเรียกว่ากลุ่มบริษัท M+W Zander)

กลุ่มบริษัท M+W Zander
เป็นบริษัทที่ปรึกษาชั้นนำในการจัดสร้างโรงงานอุตสาหกรรมผลิตเซลล์แสงอาทิตย์แบบ Turnkey
ที่ทันสมัยที่สุดและดีที่สุดในโลกแห่งหนึ่ง มีความเชี่ยวชาญในด้านการใช้เทคโนโลยีที่ซับซ้อนและทันสมัย
มีประสบการณ์ในการเป็นที่ปรึกษาให้กับโครงการสร้างโรงงานที่เกี่ยวกับการผลิตเซลล์แสงอาทิตย์มาแล้ว
9 แห่งทั่วโลก ในช่วงปี 2001 – 2004 นอกจากนี้กลุ่ม M+W Zander
ยังมีผลงานการออกแบบและเป็นที่ปรึกษาการสร้างโรงงานที่ใช้เทคโนโลยีสะอาดแบบ Turnkey
ให้กับหน่วยงานรัฐบาลและเอกชนในประเทศไทยมากกว่า 5 โครงการ
รวมทั้งโรงงานประกอบแผงเซลล์แสงอาทิตย์ด้วย ในปี 2546 กลุ่มบริษัท M+W Zander
มีรายได้รวมประมาณ 86,394 ล้านบาท (1,694 ล้านยูโรที่อัตราแลกเปลี่ยน 1 ยูโรเท่ากับ 51
บาท) มีบริษัทในเครือกว่า 30 แห่งทั่วโลก (รายละเอียดข้อมูลของ กลุ่มบริษัท M+W Zander
อยู่ในหัวข้อ 6.1.8ส่วนที่ 2 หน้า 54)

สรุปสาระสำคัญของสัญญา

(1) มูลค่าสัญญา

มูลค่ารวมของสัญญาคือ 910 ล้านบาท (ไม่รวม VAT) คำนวณจากอัตราแลกเปลี่ยนที่ 51.7137
บาทต่อ 1 ยูโร ทั้งนี้ มูลค่าของสัญญาดังกล่าวรวมมูลค่าของการจัดทำ Concept Design เท่ากับ
7.9 ล้านบาท (ไม่รวม VAT)

(2) ภาระหน้าที่หลักของ M+W Zander

M+W Zander จะรับผิดชอบต่อผลงาน การจัดการ การทำงาน และการส่งมอบงานต่อบริษัท
รวมถึงการรับประกันต่างๆในลักษณะของ Turnkey Project
สำหรับการออกแบบและก่อสร้างโรงงานผลิตเซลล์แสงอาทิตย์ชนิดซิลิคอน
อย่างถูกต้องและเหมาะสมตามกำหนดเวลา และได้มาตรฐานตามวิชาชีพ ซึ่งหน้าที่ของ M+W
Zander มีดังต่อไปนี้

-   จัดทำ Concept Design และ Detail Design สำหรับโรงงาน

-   ก่อสร้างโรงงาน ติดตั้งเครื่องจักรและระบบสาธารณูปโภค ให้เสร็จตามเวลาที่กำหนดในข้อ
    (7)

-   จัดหาและฝึกอบรมการทำงาน รวมทั้งควบคุมคุณภาพและตรวจสอบการทำงานของ
    Sub-contractors และ Suppliers ให้เป็นไปตามที่กำหนด

-   จัดหาเครื่องจักรที่มีประสิทธิภาพการผลิตตามที่กำหนดในข้อ (8)

-   ทำการทดสอบการเดินเครื่องจักร สอบเทียบ และออกใบรับรอง

-   ฝึกอบรมพนักงานของบริษัททั้งในด้านทฤษฎีและภาคปฏิบัติ
    ตั้งแต่การขนย้ายเครื่องจักรเข้าโรงงานจนกระทั่งถึงการทดสอบขั้นสุดท้าย
    ฝึกอบรมการเดินเครื่องจักรและการปรับกระบวนการผลิต
    รวมถึงการฝึกอบรมการบำรุงรักษาและการซ่อมแซมเครื่องจักร

-   ควบคุมดูแลการทดสอบการผลิต ให้เป็นไปตามที่กำหนดในข้อ (8)

-   ในการส่งมอบงาน M+W Zander จะส่งมอบคู่มือการปฏิบัติงานและการบำรุงรักษา
    แบบแปลนโดยละเอียดของโรงงานทั้งหมด และใบรับประกันคุณภาพให้บริษัท

-   ในระหว่างการก่อสร้าง ควบคุมจัดการให้อาคารโรงงาน
    และเครื่องจักรอยู่ในสภาพสะอาดและพร้อมใช้
    และบริหารจัดการในเรื่องการควบคุมความปลอดภัยของโรงงาน

-   M+W Zander จะรายงานความคืบหน้าในการดำเนินโครงการต่อบริษัทเดือนละครั้ง

  (3) การประกันภัย

-   M+W Zander รับประกันความเสียหายของโรงงาน อุปกรณ์ เครื่องจักร
    และระบบสาธารณูปโภค ตามมูลค่าจริง

-   M+W Zander รับประกันความเสียหายจากการบาดเจ็บของบุคคล และทรัพย์สินของบุคคลที่สาม
    เป็นจำนวนเงิน 2.5 ล้านยูโรหรือ 129.3 ล้านบาท
    สำหรับความเสียหายหรือการบาดเจ็บแต่ละครั้ง โดยไม่จำกัดจำนวนครั้ง
    ตลอดระยะเวลาของสัญญา

(4) การตรวจและทดสอบเบื้องต้นของเครื่องจักรและอุปกรณ์ทั้งหมดในการผลิต

-   ก่อนที่จะจัดส่งเครื่องจักรออกจากโรงงานของผู้ผลิต M+W Zander
    และบริษัทจะร่วมกันตรวจและทดสอบเบื้องต้น ณ สถานที่ผลิตเครื่องจักร
    เพื่อให้มั่นใจว่ามีประสิทธิภาพเป็นไปตามข้อกำหนดของเครื่องจักรและ M+W Zander
    จะมอบหนังสือรับรองผลการตรวจและทดสอบให้กับบริษัท
    เพื่อให้มั่นใจว่าเครื่องจักรทั้งหมดมีคุณภาพและประสิทธิภาพ
    สามารถผลิตได้ตามข้อกำหนดในสัญญา

(5) การส่งมอบงานและการออกใบรับรองการผลิต

-   M+W Zander จะทำการทดสอบขั้นสุดท้าย (Final Acceptance Test)
    เพื่อการผลิตเป็นไปตามข้อกำหนดในข้อ (8) ซึ่งถ้าหากไม่ผ่านข้อกำหนด M+W Zander
    สามารถจะทำการทดสอบขั้นสุดท้ายนี้อีกครั้งหนึ่ง โดยรับผิดชอบค่าใช้จ่ายที่เกิดขึ้น เช่น
    ค่าวัตถุดิบต่างๆ และถ้าในการทดสอบขั้นสุดท้ายครั้งที่สองนี้ยังไม่ผ่านข้อกำหนด M+W Zander
    จะรับผิดชอบชดเชยค่าเสียหายตามข้อ (9)

(6) การจ่ายเงิน (Payment Schedule)

-   การจ่ายเงินสำหรับ Concept Design จำนวน 7.9 ล้านบาท

    -   25% จ่ายล่วงหน้า

    -   50% จ่ายเมื่อ M+W Zander ส่ง Concept Design Report

    -   25% จ่ายเมื่อบริษัทรับรอง Concept Design

-   การจ่ายเงินสำหรับการออกแบบและก่อสร้างโรงงาน (รวมเครื่องจักร) จำนวน 902.1
    ล้านบาท

    -   25% จ่ายล่วงหน้าเมื่อยืนยันคำสั่งซื้อและสั่งจ้างก่อสร้าง (โดยบริษัทได้รับ
        Performance Bond จาก M+W Zander ก่อนจ่ายเงิน)

    -   50% จ่ายเมื่อเครื่องจักร วัสดุ อุปกรณ์พร้อมจะถูกจัดส่งออกจากประเทศผู้ผลิต

    -   15% จ่ายเมื่อติดตั้งเครื่องจักรแล้วเสร็จ

    -   10% จ่ายภายหลังจากการทดสอบขั้นสุดท้าย

  ทั้งนี้ รายละเอียดจำนวนงวดการจ่ายเงินและมูลค่าการจ่ายเงินจะระบุในรายงานผลการจัดทำ
  Concept Design

(7) ระยะเวลาในการดำเนินโครงการ

  -----------------------------------------------------------------------
  กิจกรรม                              ระยะเวลาโดยประมาณ
  ----------------------------------- -----------------------------------
  ลงนามในสัญญา                         มีนาคม 2548

  จัดทำ Concept design                 มีนาคม – พฤษภาคม 2548

  จัดทำ Detailed design                พฤษภาคม - กันยายน 2548

  เริ่มก่อสร้าง                           กันยายน 2548

  ก่อสร้างอาคารแล้วเสร็จ                  เมษายน 2549

  นำเครื่องจักรเข้าโรงงานและติดตั้ง          พฤษภาคม 2549

  เริ่มการผลิต                           กันยายน 2549

  ทดสอบขั้นสุดท้าย                        เมษายน 2550
  -----------------------------------------------------------------------

(8) การรับประกันผลิตภัณฑ์โดย M+W Zander

-   ประสิทธิภาพการแปลงพลังงานของเซลล์แสงอาทิตย์ชนิดผลึกมัลติคริสตัลไลน์ซิลิคอนโดยเฉลี่ยร้อยละ
    14.5

-   กำลังการผลิตสูงสูด 20 เมกะวัตต์ (สำหรับเซลล์ขนาด 156 mm x 156 mm)

-   ประสิทธิภาพการผลิต (Yield) ไม่น้อยกว่าร้อยละ 92 หรือมีปริมาณของเสียไม่เกินร้อยละ 8

-   M+W Zander รับประกันอาคารและระบบสาธารณูปโภคเป็นเวลา 12
    เดือนภายหลังจากที่แล้วเสร็จโดยสมบูรณ์ และรับประกันเครื่องจักรเป็นเวลา 12 เดือน
    หลังจากการทดสอบขั้นสุดท้าย ทั้งนี้เป็นระยะเวลาไม่เกิน 22
    เดือนภายหลังจากที่ขนย้ายเครื่องจักรเข้าโรงงาน

  (9) ค่าปรับ

-   M+W Zander จะจ่ายค่าปรับกรณีเกิดความล่าช้า และผลงานไม่บรรลุข้อกำหนดดังต่อไปนี้

-   ความล่าช้าในการนำเครื่องจักรเข้าโรงงานและติดตั้ง

-   ความล่าช้าในการเริ่มการผลิต

-   ประสิทธิภาพของเซลล์แสงอาทิตย์
    กำลังการผลิตและประสิทธิภาพการผลิตไม่เป็นไปตามที่กำหนด
    ทำให้ใช้เวลาในการแก้ไข

-   M+W Zander จะจ่ายค่าความเสียหายดังกล่าวในกรณีเกิดความล่าช้าเกินกว่า 8 สัปดาห์
    โดยจะจ่ายค่าปรับเป็นมูลค่าร้อยละ 0.2 ของมูลค่าสัญญาหรือประมาณ 1.82
    ล้านบาทต่อสัปดาห์ แต่ไม่เกินร้อยละ 10 ของมูลค่าสัญญา
    หรือประมาณ 91 ล้านบาท ก่อนระยะเวลาสิ้นสุดของสัญญาโดยสมบูรณ์

-   M+W Zander จะออก Performance bond เป็นหนังสือรับรองจากธนาคารมูลค่าร้อยละ 10
    ของสัญญาหรือประมาณ 91 ล้านบาทเพื่อเป็นหลักประกันให้กับบริษัท ภายใน 21
    วันหลังจากที่บริษัทลงนามในสัญญา Detailed Design and Construction Works
    และบริษัทจะคืนหนังสือรับรองธนาคารให้กับ M+W Zander ภายหลังที่บริษัทจ่ายเงินงวดสุดท้าย

-   หลังจากที่การส่งมอบงานทั้งหมดเสร็จสิ้นแล้ว M+W Zander จะออก Warranty bond
    เป็นมูลค่าร้อยละ 10 ของมูลค่าโครงการจริงเพื่อเป็นหลักประกันของผลงาน
    ซึ่งบริษัทจะคืนให้กับ M+W Zander 1 ปีหลังจากการส่งมอบงาน

    1.  การจัดหาเครื่องจักรหลัก

บริษัทโซลาร์ตรอน จำกัด(มหาชน) ร่วมกับบริษัท M+W Zander
ได้ทำการสรรหาเครื่องจักรสำหรับการผลิตเซลล์แสงอาทิตย์และได้ตัดสินใจเลือกใช้บริษัท
Centrotherm ประเทศเยอรมนี
ซึ่งเป็นผู้ผลิตเครื่องจักรสำหรับการผลิตเซลล์แสงอาทิตย์ที่มีชื่อเสียงมากในปัจจุบัน ก่อตั้งมาตั้งแต่ปี
2491 มีผลิตภัณฑ์เช่น เตาแพร่ซึมสารเจือปน (diffusion) สำหรับแพร่ซึมสารฟอสฟอรัส
เครื่องปลูกชั้นป้องกันการสะท้อนแสง เตาเผาและอบขั้วโลหะไฟฟ้า
ซึ่งล้วนแล้วแต่เป็นเครื่องจักรที่เป็นหัวใจหลักในกระบวนการผลิต

บริษัท Centrotherm มีความเชี่ยวชาญในกระบวนการผลิตเซลล์แสงอาทิตย์อย่างครบวงจร
สามารถรับรองผลการผลิตเซลล์แสงอาทิตย์ที่ออกมาจากสายการผลิต ซึ่งผ่านขั้นตอนย่อยกว่า 20
ขั้นตอนและเครื่องจักรกว่า 10 ชนิดได้ ทั้งในด้านประสิทธิภาพของเซลล์ ประสิทธิภาพการผลิต
(yield) และกำลังการผลิต ซึ่งเป็นการประกันแบบ back-to-back ผ่านผู้รับจ้าง Turnkey คือ
M+W Zander ถึงผู้ว่าจ้างคือบริษัทโซลาร์ตรอน

บริษัท Centrotherm มีผลงานผลิตเครื่องจักรให้ลูกค้าในประเทศต่างๆ มากกว่า 20 แห่ง
คิดเป็นจำนวนเมกะวัตต์หลายร้อยเมกะวัตต์ ได้แก่ บริษัท Q-Cells ประเทศเยอรมนี (150 MW)
บริษัท Deutsche Cell ประเทศเยอรมนี (60 MW) บริษัท RWE Schott Solar
ประเทศเยอรมนี (60 MW) บริษัท BP Solar ประเทศ อังกฤษ/อินเดีย (58 MW) บริษัท
Sunways ประเทศเยอรมนี (20 MW) บริษัท Motec ประเทศไต้หวัน (65 MW) บริษัท Suntec
ประเทศจีน (65 MW) บริษัท Scancells ประเทศนอร์เวย์ (10 MW) เป็นต้น

2.  การจัดหาวัตถุดิบ

วัตถุดิบหลักสำหรับโรงงานผลิตเซลล์แสงอาทิตย์คือแผ่นซิลิคอนเวเฟอร์
ซึ่งต้องอาศัยการนำเข้าจากต่างประเทศเช่นเดียวกับเซลล์แสงอาทิตย์ซึ่งเป็นวัตถุดิบหลักของบริษัทในปัจจุบัน
อย่างไรก็ตามบริษัทสามารถสั่งซื้อแผ่นซิลิคอนเวเฟอร์จากซัพพลายเออร์รายเดิมได้ เช่นจาก BP
Solar, Kyocera เป็นต้น เนื่องจากซัพพลายเออร์เหล่านี้ผลิตทั้งแผ่นเวเฟอร์และเซลล์แสงอาทิตย์
นอกจากนั้นบริษัทยังสามารถสั่งซื้อแผ่นเวเฟอร์ได้จากบริษัทอื่นๆ ในประเทศญี่ปุ่น เยอรมนี
สหรัฐอเมริกา นอร์เวย์ และไต้หวัน เป็นต้น

3.  การจัดหาบุคคลากร

บริษัทมีแผนในการจัดหาบุคลากรเข้ามารับผิดชอบในโครงการผลิตแผ่นเซลล์แสงอาทิตย์ทั้งด้านการบริหารและเทคโนโลยี
โดยบริษัทจะทยอยรับบุคลากรที่มีความชำนาญในด้านต่างๆ เช่น
การผลิตเซลล์แสงอาทิตย์และเทคโนโลยีที่เกี่ยวข้องด้านต่างๆ เข้าสู่บริษัทเป็นระยะๆ
ตั้งแต่เดือนธันวาคม 2547 บริษัทได้เชิญผู้เชี่ยวชาญการผลิตเซลล์แสงอาทิตย์ 2 ท่านคือ
ศาสตราจารย์ ดร. ดุสิต เครืองาม จากคณะวิศวกรรมศาสตร์ จุฬาลงกรณ์มหาวิทยาลัย
ซึ่งเป็นหัวหน้าคณะผู้วิจัยโครงการศึกษาแนวทางการจัดตั้งอุตสาหกรรมผลิตเซลล์แสงอาทิตย์ในประเทศไทย
และ ดร. ภาวัน สยามชัย นักวิจัยผู้เชี่ยวชาญจากศูนย์เทคโนโลยีไมโครอิเล็กทรอนิกส์
สำนักงานพัฒนาวิทยาศาสตร์และเทคโนโลยีแห่งชาติ ให้มาเป็นผู้รับผิดชอบหลักด้านเทคโนโลยี
และในเดือนกันยายน 2547 บริษัทได้เชิญนางปัทมา วงษ์ถ้วยทอง จากบริษัท Business
Management System จำกัด ให้มาเป็นผู้รับผิดชอบหลักด้านการบริหารธุรกิจ ต่อมาในเดือนมีนาคม
2548 บริษัทได้เชิญนายสุนทร ชาวหนองหิน
ผู้เชี่ยวชาญการผลิตเซลล์แสงอาทิตย์อีกหนึ่งท่านจากภาคเอกชนแห่งหนึ่งให้เข้ามาร่วมทีมโครงการผลิตเซลล์แสงอาทิตย์
และเดือนเมษายน 2548 บริษัทก็จะเชิญนายณัฐพล ช่วงสุวานิช
ผู้เชี่ยวชาญการผลิตเซลล์แสงอาทิตย์จากภาคเอกชนอีกแห่งหนึ่งให้มาร่วมทีมโครงการผลิตเซลล์แสงอาทิตย์
หลังจากนั้นบริษัทจะทยอยรับสมัครพนักงานผู้เชี่ยวชาญในด้านต่างๆ เข้ามาเป็นระยะๆ

โครงสร้างการบริหาร (Organization Chart) โรงงาน
ประกอบด้วยบุคลากรส่วนธุรการทั่วไปประมาณ 20 คน และส่วนเทคโนโลยีอีกประมาณ 60 คน
ส่วนของเทคโนโลยีแบ่งออกเป็นส่วนใหญ่ๆ 5 ส่วนดังนี้

1.  ส่วนผลิตแผ่นเซลล์แสงอาทิตย์ (Production Department) มีจำนวนประมาณ 30 คน

2.  ส่วนพัฒนากระบวนการผลิต (Process Department) มีจำนวนประมาณ 5 คน

3.  ส่วนบำรุงรักษา (Maintenance Department) มีจำนวนประมาณ 10 คน

4.  ส่วนสนับสนุนระบบสาธารณูปโภค (Facility Department) มีจำนวนประมาณ 10 คน

5.  ส่วนวิจัยและพัฒนา (Research and Development) มีจำนวนประมาณ 5 คน

ในปี 2548-2549 บริษัทจะทยอยรับนักศึกษาที่เรียนจบปริญญาโท
ปริญญาเอกด้านเทคโนโลยีการผลิตเซลล์แสงอาทิตย์จากต่างประเทศอีกจำนวนหลายคน

บุคลากรข้างต้นจะเป็นผู้รับการฝึกอบรมตั้งแต่ขั้นตอนการติดตั้งเครื่องจักร การใช้
การบำรุงรักษาเครื่องจักร จากบริษัทผู้ผลิตเครื่องจักรทั้งในต่างประเทศและในประเทศ

สาขาวิชาความเชี่ยวชาญของบุคลากรที่เข้ามาทำงานด้านเทคโนโลยี จะประกอบด้วย
วิศวกรรมไฟฟ้า วิศวกรรมอิเล็กทรอนิกส์ วิศวกรรมเคมี วิศวกรรมอุตสาหการ วิศวกรรมเครื่องกล
ฟิสิกส์ วัสดุศาสตร์ เคมี เป็นต้น

การจัดการบุคลากรตำแหน่งเทคโนโลยีทั่วไป จะประกาศผ่านหน้าหนังสือพิมพ์และสื่อต่างๆ
ทั้งในประเทศและต่างประเทศ

นอกจากนี้ บริษัทยังมีความสัมพันธ์อย่างใกล้ชิดกับผู้เชี่ยวชาญในต่างประเทศ
จึงมีแผนที่จะเชิญผู้เชี่ยวชาญจากต่างประเทศให้เข้ามาร่วมโครงงานด้วย ดังนี้

1.  เชิญอาจารย์ผู้เชี่ยวชาญด้านการผลิตเซลล์แสงอาทิตย์จากมหาวิทยาลัยชั้นนำของโลก
    เป็นที่ปรึกษา เช่น จากประเทศญี่ปุ่น เยอรมนี ออสเตรเลีย สหรัฐอเมริกา สเปน เป็นต้น

2.  เชิญนักวิจัยชั้นนำจากสถาบันการวิจัยการผลิตเซลล์แสงอาทิตย์ เป็นที่ปรึกษา เช่น
    จากประเทศญี่ปุ่น เยอรมนี ออสเตรเลีย สหรัฐอเมริกา สเปน

3.  เชิญนักวิจัยชั้นนำในต่างประเทศ เข้ามาเป็นพนักงานทำงานเต็มเวลาอีกหลายตำแหน่ง

    1.  แผนการใช้เงินและการจัดหาเงินทุน

  ------------------------------------------------------------------------------------------------------------------
  ระยะเวลา              รายละเอียด                ค่าใช้จ่ายโดย    แหล่งเงินทุน                          
                                                 ประมาณ (บาท)                                     
  ---------- ---------- ------------------------ ------------- ---------------------------------- ------------------
  ปี 2548     ไตรมาสที่ 1  ค่า Concept Design        7,900,000     จากการเพิ่มทุนโดยการออกหุ้นสามัญในครั้งนี้   

             ไตรมาสที่ 2  ค่าเครื่องจักรงวดที่ 1         169,143,750                                      

                        ค่าใช้จ่ายในการก่อสร้าง งวดที่  56,381,250                                       
                        1                                                                         

             ไตรมาสที่ 4  ค่าเครื่องจักรงวดที่ 2         399,240,625   จากการเพิ่มทุนโดยการออกหุ้นสามัญในครั้งนี้   
                                                               และใช้ Cash Flow จากบริษัท            

                        ค่าใช้จ่ายในการก่อสร้าง งวดที่  51,809,375    เงินกู้ยืมจากสถาบันการเงิน               
                        2                                                                         

  ปี 2549     ไตรมาสที่ 3  ค่าเครื่องจักรงวดที่ 3         83,505,625                                       

                        ค่าใช้จ่ายในการก่อสร้างงวดที่ 3 51,809,375                                       

  ปี 2550     ไตรมาสที่ 2  Final Acceptance Test    90,210,000                                       

  รวมทั้งสิ้น                                        910,000,000                                      
  ------------------------------------------------------------------------------------------------------------------

หมายเหตุ: การสั่งซื้อเครื่องจักรจะกระทำเมื่อมีการลงนามในสัญญา Detailed Design และ
Construction Works กับ M+W Zander เรียบร้อยแล้ว

2.  การประเมินผลตอบแทนของโครงการผลิตแผ่นเซลล์แสงอาทิตย์

บริษัทจะสามารถลดต้นทุนการผลิตแผงเซลล์แสงอาทิตย์ลดลงประมาณร้อยละ 20-30
เนื่องจากแผ่นเซลล์แสงอาทิตย์ที่ผลิตจากโรงงานแห่งใหม่นี้จะมีราคาต่อหน่วยประมาณ 70-80 บาท
เมื่อเทียบกับราคานำเข้าแผ่นเซลล์แสงอาทิตย์ในปัจจุบันที่ราคาประมาณ 90-100 บาท ทั้งนี้
เมื่อประเมินผลตอบแทนที่ได้รับจากการลงทุนในโครงการดังกล่าว พบว่ามีระยะเวลาในการคืนทุน
(Payback Period) ประมาณ 3 ปี นับจากเริ่มผลิต และมีอัตราผลตอบแทน (Internal Rate
of Return: IRR) ประมาณร้อยละ 35 โดยมีรายละเอียดดังต่อไปนี้

ตารางแสดงประมาณการกระแสเงินสด

(หน่วย: บาท)

  ---------------------------------------------------------------------------------------------------------------------
  ระยะ                ก่อสร้าง                        เริ่มดำเนินการ    ผลิตเต็มกำลังการผลิต                    
  ------------------- -------------- -------------- -------------- ------------------ ---------------- ----------------
  ปี                   2548           2549           2550           2551               2552             2553

  กำลังการผลิต (ร้อยละ)  0.00           0.00           50.00          100.00             100.00           100.00

  กระแสเงินสดรับ                                                                                         

  รายได้จากการขาย      -              -              973,387,843    1,765,269,193      1,874,756,689    1,839,194,815

  กระแสเงินสดจ่าย                                                                                        

  1. ต้นทุนวัตถุดิบ        -              -              -650,099,201   -1,305,003,692     -1,271,791,613   -1,239,872,797

  2.                  -5,000,000     -5,000,000     -62,121,735    -67,118,369        -71,393,317      -75,956,845
  ค่าใช้จ่ายในด้านบริหาร                                                                                    

  3.                  -684,475,000   -135,315,000   -90,210,000    -                  -                -
  ค่าใช้จ่ายสร้างโรงงาน                                                                                    

  รวมกระแสเงินสดจ่าย    -689,475,000   -140,315,000   -802,430,936   -1,372,122,061     -1,343,184,930   -1,315,829,642

  กระแสเงินสดสุทธิ       -689,475,000   -140,315,000   170,956,907    393,147,132        531,571,759      523,365,173

  เงินสดสุทธิสะสม        -599,843,250   -705,921,390   -593,431,745   -368,551,585       -104,360,421     121,733,333
  (อัตราส่วนคิดลด 15%)                                                                                    
  ---------------------------------------------------------------------------------------------------------------------

การประมาณการกระแสเงินสดดังกล่าวอยู่ภายใต้สมมติฐานว่าโรงงานจะสามารถเริ่มผลิตในเชิงพาณิชย์ได้ในช่วงกลางปี
2550 โดยใช้กำลังการผลิตร้อยละ 50 ในปี 2550 และใช้กำลังการผลิตเต็มที่ (ร้อยละ 100)
ตั้งแต่ปี 2551 เป็นต้นไป โดยบริษัทจะมีระยะเวลาในการคืนทุนอยู่ที่ประมาณ 3 ปี
(เงินสดสุทธิสะสมเริ่มเป็นบวก) นับจากวันที่เริ่มผลิตเชิงพาณิชย์
ซึ่งการคำนวณระยะเวลาในการคืนทุน บริษัทคำนวณที่อัตราส่วนคิดลด (Discount rate) ร้อยละ
15
โดยประมาณการต้นทุนทางการเงินว่าสัดส่วนการลงทุนในโครงการนี้จะใช้เงินทุนจากการออกหุ้นสามัญในครั้งนี้ต่อเงินทุนจากการก่อหนี้
เป็นสัดส่วนประมาณ 1:1 (เป็นการตั้งสมมติฐานแบบ Conservative ว่าบริษัทไม่มีการใช้
Internal Fund ในการลงทุน) โดยผลตอบแทนที่คาดหวังของผู้ลงทุนเท่ากับร้อยละ 24
และดอกเบี้ยเงินกู้มีอัตราร้อยละ 7

สมมติฐานรายได้

บริษัทได้ตั้งสมมติฐานในการขายว่าบริษัทสามารถขายแผ่นเซลล์แสงอาทิตย์ที่ผลิตได้ทั้งหมด โดยปี
2550 จะมีกำลังการผลิตที่ 10 เมกะวัตต์ต่อปี (ร้อยละ 50 ของกำลังการผลิตรวม)
และปีถัดไปจะมีกำลังการผลิตที่ 20 เมกะวัตต์ต่อปี (ร้อยละ 100 ของกำลังการผลิตรวม) ทั้งนี้
จากแผนแม่บทการส่งเสริมและพัฒนาเซลล์แสงอาทิตย์
โดยคณะทำงานส่งเสริมและพัฒนาเซลล์แสงอาทิตย์ แต่งตั้งโดยคำสั่งสำนักนายกรัฐมนตรีที่
191/2547
จะเห็นได้ว่าตลาดเซลล์แสงอาทิตย์ของประเทศไทยได้รับการส่งเสริมจากมาตรการส่งเสริมการติดตั้งโดยงบประมาณแผ่นดินในพื้นที่ชนบทและอาคารส่วนราชการ
มาตรการจูงใจให้ติดตั้งบนหลังคาบ้านที่อยู่อาศัย ตลอดจนมาตรการ RPS
(มาตรการกำหนดให้ผู้ผลิตไฟฟ้ารายใหม่ต้องผลิตไฟฟ้าด้วยพลังงานหมุนเวียนตามสัดส่วนที่กำหนด)
ซึ่งมาตรการเหล่านี้จะส่งผลให้ความต้องการเซลล์แสงอาทิตย์ในประเทศไทยในปีต่างๆ
มีจำนวนรวมดังแสดงในตาราง
และผู้ดำเนินโครงการตามมาตรการต่างๆเหล่านี้คือหน่วยราชการซึ่งเป็นลูกค้าหลักของบริษัทตั้งแต่อดีตถึงปัจจุบัน
ดังนั้นแผนการผลิตแผ่นเซลล์แสงอาทิตย์ต่อปีของบริษัทที่อยู่ที่ 10-20 เมกะวัตต์ต่อปีนั้น
จึงถือได้ว่าน้อยกว่าความต้องการของตลาดมาก
นอกจากนี้ความต้องการเซลล์แสงอาทิตย์ในตลาดต่างประเทศก็ยังมีอยู่จำนวนมากดังแสดงในตารางแสดงแนวโน้มปริมาณการใช้เซลล์แสงอาทิตย์ในปี
2547-2554 ซึ่งหากบริษัทไม่สามารถขายเซลล์แสงอาทิตย์ทั้งหมดได้ในประเทศ
บริษัทสามารถที่จะส่งเซลล์แสงอาทิตย์ไปจำหน่ายยังต่างประเทศได้อีกด้วย

ตารางแสดงแนวโน้มปริมาณการใช้เซลล์แสงอาทิตย์ในปี 2547-2554

+----------+----------+----------+----------+----------+-----------+
| ปี        | ความต้องก |          |          | ความต    |           |
|          | ารใช้พลังง |          |          | ้องการใช้พ |           |
|          | านแสงอาท |          |          | ลังงานแสง |           |
|          | ิตย์ของโลก |          |          | อาทิตย์ในป |           |
|          |          |          |          | ระเทศไทย |           |
+----------+----------+----------+----------+----------+-----------+
|          | มูลค่า     | ปริมาณ    | มูลค      | ปริมาณ    | มูล        |
|          |          |          | ่าตลาดรวม |          | ค่าตลาดรวม |
|          | (ล้า      | (MW/ปี)   | (ล       | (MW/ปี)   | (         |
|          | นบาท/MW) |          | ้านบาท/ปี) |          | ล้านบาท/ปี) |
+----------+----------+----------+----------+----------+-----------+
| 2547     | 200      | 900      | 180,000  | 24       | 4,800     |
+----------+----------+----------+----------+----------+-----------+
| 2548     | 180      | 1,170    | 210,600  | 19       | 3,420     |
+----------+----------+----------+----------+----------+-----------+
| 2549     | 160      | 1,521    | 243,360  | 25       | 4,000     |
+----------+----------+----------+----------+----------+-----------+
| 2550     | 144      | 1,977    | 284,688  | 11       | 1,584     |
+----------+----------+----------+----------+----------+-----------+
| 2551     | 130      | 2,570    | 334,100  | 30.5     | 3,900     |
+----------+----------+----------+----------+----------+-----------+
| 2552     | 117      | 3,341    | 390,897  | 47       | 5,499     |
+----------+----------+----------+----------+----------+-----------+
| 2553     | 105      | 4,344    | 456,120  | 31.5     | 3,360     |
+----------+----------+----------+----------+----------+-----------+
| 2554     | 100      | 5,647    | 564,700  | 62       | 6,200     |
+----------+----------+----------+----------+----------+-----------+
| รวม      |          | 21,470   | 2        | 250      | 32,763    |
|          |          |          | ,664,465 |          |           |
+----------+----------+----------+----------+----------+-----------+

  ที่มา โครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย
  โดยศูนย์เชี่ยวชาญพิเศษเฉพาะด้านเทคโนโลยีไฟฟ้ากำลัง คณะวิศวกรรมศาสตร์
  จุฬาลงกรณ์มหาวิทยาลัย

  ตารางแสดงแผนการส่งเสริมการใช้ไฟฟ้าจากเซลล์แสงอาทิตย์ของประเทศไทย

  -----------------------------------------------------------------------------------------------------------------------------------------
  ประเภทการใช้งานเซลล์แสงอาทิตย์   ปริมาณการใช้ไฟฟ้าจากเซลล์แสงอาทิตย์ของประเทศไทยในปีต่างๆ                                                    
                               (MW)                                                                                                
  ---------------------------- -------------------------------------------------- ------ ------ ------ ------ ------ ------ ------ --------
                               2510-2547                                          2548   2549   2550   2551   2552   2553   2554   รวม (MW)

  มาตรการติดตั้งในพื้นที่ชนบท         0                                                  19     17     1      1      0      0      0      38

  อาคารส่วนราชการ               0                                                  0      3      5      7      7      9      11     42
  (มาตรการสนับสนุน)                                                                                                                  

  บ้านอยู่อาศัย (มาตรการจูงใจ)      0                                                  0      5      5      5      5      5      5      30

  มาตรการ RPS                  0                                                  0      0      0      17.5   35     17.5   46     116

  รวม                          24                                                 19     25     11     30.5   47     31.5   62     250
  -----------------------------------------------------------------------------------------------------------------------------------------

  ที่มา (ร่าง) แผนแม่บทการส่งเสริมและพัฒนาเซลล์แสงอาทิตย์
  โดยคณะทำงานส่งเสริมและพัฒนาเซลล์แสงอาทิตย์ แต่งตั้งโดยคำสั่ง
  สำนักนายกรัฐมนตรีที่ 191/2547

นอกจากนั้น
การสร้างโรงงานผลิตแผ่นเซลล์แสงอาทิตย์จะทำให้บริษัทมีโอกาสทางการตลาดดังต่อไปนี้

-   แผ่นเซลล์แสงอาทิตย์ที่ผลิตสามารถนำไปใช้ต่อเนื่องในกระบวนการผลิตแผงเซลล์แสงอาทิตย์ของบริษัทได้โดยตรง
    ต้นทุนการผลิตโดยรวมที่ลดลงจะทำให้บริษัทมีศักยภาพในการแข่งขันมากยิ่งขึ้น

-   บริษัทสามารถจัดจำหน่ายแผงเซลล์แสงอาทิตย์ให้กับบริษัทผู้ผลิตแผงเซลล์แสงอาทิตย์รายอื่นๆ
    ทั้งบริษัทที่ทำธุรกิจอยู่ในปัจจุบัน
    และบริษัทที่จะเข้ามาในธุรกิจนี้ในอนาคตเนื่องจากมองเห็นการเติบโตอย่างก้าวกระโดดของอุตสาหกรรม
    (รายละเอียดในปัจจัยความเสี่ยง ส่วนที่ 2 หน้า 2)

-   เซลล์แสงอาทิตย์ที่จำหน่ายในตลาดโลกผลิตจากประเทศญี่ปุ่น เยอรมนี
    และสหรัฐอเมริกาเป็นส่วนใหญ่
    ดังนั้นตลาดที่สำคัญอีกส่วนหนึ่งคือตลาดการส่งออกเซลล์แสงอาทิตย์ไปจำหน่ายยังต่างประเทศ
    โดยเฉพาะประเทศในภูมิภาคเอเชียตะวันออกเฉียงใต้ซึ่งบริษัทในมีความได้เปรียบในเรื่องต้นทุนค่าขนส่ง

    1.  ข้อมูลเพิ่มเติม

(1) ผลงานที่ผ่านมาของ M+W Zander และกลุ่มบริษัท M+W Zander

M+W Zander (Thai) Ltd. ก่อตั้งขึ้นในปี 2539 โดยกลุ่มบริษัท M+W Zander
โดยมีทุนจดทะเบียนชำระแล้ว 2 ล้านบาท เพื่อประกอบธุรกิจของกลุ่มบริษัท M+W Zander
ในประเทศไทย โดยได้รับการสนับสนุนทางด้านเทคโนโลยี การเงิน และบุคลากรจากกลุ่มบริษัท
M+W Zander ปัจจุบัน M+W Zander (Thai) Ltd. มีวิศวกรผู้ชำนาญการประจำอยู่ 13 ท่าน

สรุปผลงานรับเหมาก่อสร้างของบริษัท M+W Zander (Thai) Ltd.

ผลงานที่บริษัท M+W Zander (Thai) Ltd. ได้รับงานก่อสร้างโรงงานเกี่ยวกับเวชภัณฑ์
วัสดุศาสตร์ และอิเล็กทรอนิกส์อย่างต่อเนื่องมาตั้งแต่ปี 1996 จนถึงปัจจุบันได้แก่

+-----------------------+-----------------+--------------+------------+
| งาน                   | ลักษณะงาน        | มูลค่า         | ช่วงเวลา    |
+=======================+=================+==============+============+
| โรงงา                 | งานออกแบบ       | 600 ล้านบาท   | 3/2003 -   |
| นผลิตเวชภัณฑ์สำหรับสัตว์ของ | ที่ปรึกษาก่อสร้าง    |              | 2004       |
| บริษัทเบตเตอร์ฟาร์ม่า      | จัดหาเครื่องจักร    | (ได้รับว่าจ้าง   |            |
|                       | ติดตั้งและทดสอบ    | 35 ล้านบาท)   |            |
| (Better Pharma)จำกัด   |                 |              |            |
+-----------------------+-----------------+--------------+------------+
| โรง                   | งานออก          | 80 ล้านบาท    | 12/2003 -  |
| งานผลิตแผงเซลล์แสงอาทิตย์ | แบบและก่อสร้างแบบ |              | 2/2005     |
| ของ บริษัทเอกรัฐโซลาร์    | Turnkey         |              |            |
| จำกัด                  |                 |              |            |
+-----------------------+-----------------+--------------+------------+
| โรงงานผลิตยาและ        | ศึกษาความเ       | 10 ล้านบาท    | 1/2005 -   |
| วัคซีนขององค์การเภสัชกรรม | ป็นไปได้และออกแบบ |              | ปัจจุบัน      |
+-----------------------+-----------------+--------------+------------+
| โรงงานผลิตเลนส์และแว่นตา | ปรับปรุงโรงงานแบบ | 8 ล้านบาท     | 5/2003 -   |
| ของบริษัท Rodenstock    | Turnkey         |              | 12/2004    |
| จำกัด                  |                 |              |            |
+-----------------------+-----------------+--------------+------------+
| โรงงา                 | งานออกแ         | -            | 2000       |
| นผลิตพลาสติกโพลีคาร์บอเนต | บบและก่อสร้างอาคา |              |            |
| ของบริษัท Bayer         | รห้องสะอาดและติดต |              |            |
|                       | ั้งระบบสาธารณูปโภค |              |            |
+-----------------------+-----------------+--------------+------------+
| โร                    | งานออกแ         | -            | 1997       |
| งงานประกอบชิปคอมพิวเตอร์ | บบและก่อสร้างอาคา |              |            |
| บริษัท อัลฟาเมโมรี จำกัด   | รห้องสะอาดและติดต |              |            |
|                       | ั้งระบบสาธารณูปโภค |              |            |
+-----------------------+-----------------+--------------+------------+
| โรงงา                 | งานอ            | -            | 1996 -1997 |
| นผลิตเวเฟอร์ชิปคอมพิวเตอร์ | อกแบบก่อสร้างอาคา |              |            |
| บริษัท ซับไมครอน จำกัด    | รห้องสะอาดและติดต |              |            |
|                       | ั้งระบบสาธารณูปโภค |              |            |
+-----------------------+-----------------+--------------+------------+
| โรงงานผลิตวัคซีนสำหรับสัตว์ | ออกแบบและก่อสร้าง | -            | 2/1996     |
| กรมพัฒนาปศุสัตว์          |                 |              | -10/1996   |
|                       |                 |              |            |
| กระทรวงสาธารณสุข       |                 |              |            |
+-----------------------+-----------------+--------------+------------+

M+W Zander (S) Pte.Ltd. ประเทศสิงคโปร์ก่อตั้งขึ้นในปี 2534
ด้วยทุนจดทะเบียนเรียกชำระแล้วประมาณ 75 ล้านบาท (3 ล้านเหรียญสิงคโปร์)
และถือหุ้นทั้งหมดโดย M+W Zander Facility Engineering GmdH ประเทศเยอรมนี
เพื่อเป็นสำนักงานใหญ่ของกลุ่ม M+W Zander ในภูมิภาคเอเชียและแปซิฟิค
ซึ่งคลอบคลุมประเทศไทย สิงคโปร์ สาธารณรัฐประชาชนจีน เกาหลี ออสเตรเลีย อินเดีย ไต้หวัน
มาเลเซีย และฟิลิปปินส์ มีบุคลากรรวมกันทั้งสิ้นประมาณ 800 คนใน 9 ประเทศ

M+W Zander Facility Engineering GmdH ประเทศเยอรมนี เป็นหน่วยงานหนึ่งของ M+W
Zander Holding AG ประเทศเยอรมนี
โดยประกอบธุรกิจทางด้านวิศวกรรมระบบสนับสนุนโรงงาน (Facility Engineering)
เกี่ยวกับเทคโนโลยีสะอาด (Clean System Technologies) ซึ่งได้แก่ การให้คำปรึกษา
การออกแบบ การก่อสร้าง ตลอดจนการปฏิบัติการ ในปี 2546 M+W Zander Holding
มีรายได้รวมประมาณ 86,394 ล้านบาท (1.694 พันล้านยูโร) และมีพนักงานรวมทั้งสิ้นประมาณ
8,000 คน ทำงานอยู่ในสำนักงานต่างๆใน 30 ประเทศทั่วโลก

  ตารางแสดงตัวอย่างรายชื่อโรงงานผลิตเซลล์แสงอาทิตย์และแผงเซลล์แสงอาทิตย์ที่กลุ่มบริษัท
  M+W Zander ให้บริการ

+-------------------------+------------+-------------------+---------+
| รายชื่อบริษัท               | สถานที่      | ลักษณะการให้บริการ   | ปีท      |
| ผลิตเซลล์แสงอาทิตย์ที่กลุ่มบริษัท |            |                   | ี่แล้วเสร็จ |
| M+W Zander ให้บริการ      |            |                   |         |
+=========================+============+===================+=========+
| ScanCell                | นอร์เวย์     | ออกแ              | 2001    |
|                         |            | บบโรงงานและการผลิต |         |
+-------------------------+------------+-------------------+---------+
| Deutsche Cell           | เยอรมนี     | ก่อสร้างโรงงาน      | 2002    |
|                         |            |                   |         |
|                         |            | กำลังผลิต 30        |         |
|                         |            | เมกะวัตต์           |         |
+-------------------------+------------+-------------------+---------+
| Solar Factory           | เยอรมนี     | ออกแ              | 2003    |
|                         |            | บบและก่อสร้างโรงงาน |         |
+-------------------------+------------+-------------------+---------+
| Confidential Client     | เอเชีย      | ออก               | 2003    |
|                         | แปซิฟิก      | แบบและก่อสร้างโรงงา |         |
|                         |            | นผลิตเซลล์ชนิดฟิล์มบาง |         |
+-------------------------+------------+-------------------+---------+
| GPV                     | สวีเดน      | ออกแบบและก่อสร้างร  | 2004    |
|                         |            | ะบบการผลิตและควบคุม |         |
+-------------------------+------------+-------------------+---------+
| Sulfurcell              | เยอรมนี     | ออกแ              | 2004    |
|                         |            | บบและก่อสร้างโรงงาน |         |
+-------------------------+------------+-------------------+---------+
| Confidential Client     | เอเชียตะว   | ออกแ              | 2004    |
|                         | ันออกเฉียงใต้ | บบและก่อสร้างโรงงาน |         |
+-------------------------+------------+-------------------+---------+
| Deutsche Cell           | เยอรมนี     | ขยายกำลังการผลิต    | 2004    |
|                         |            |                   |         |
|                         |            | เป็น 80 เมกะวัตต์    |         |
+-------------------------+------------+-------------------+---------+
| Sunways                 | เยอรมนี     | ก่อสร้างโรงงาน      | 2005    |
|                         |            |                   | (ระหว่าง |
|                         |            | กำลังผลิต 40        | ก่อสร้าง) |
|                         |            | เมกะวัตต์           |         |
+-------------------------+------------+-------------------+---------+

  ในปี 2546 บริษัทได้เดินทางไปดูงาน ณ บริษัท Deutsche Cell ประเทศเยอรมนี
  ซึ่งมีโรงงานผลิตเซลล์แสงอาทิตย์ชนิดมัลติคริสตัลไลน์ซิลิคอนโดยใช้วัตถุดิบจากแผ่นเวเฟอร์เช่นเดียวกับโรงงานที่บริษัทกำลังจะก่อสร้าง
  โดยโรงงานของบริษัท Deutsche Cell มีรายละเดียดดังนี้

  ---------------------- ------------------------------------------------
  การให้บริการ ของ M+W     Concept Design และ Turnkey Contract
  Zander                 

  การลงทุน                ประมาณ 40 ล้านยูโร

  กำลังการผลิต             30 เมกะวัตต์

  ระยะเวลาก่อสร้าง         1 ปี 4 เดือน (ลงนามในสัญญาเดือนตุลาคม 2001
                         ดำเนินการผลิตในเดือนกันยายน 2002
                         และส่งมอบโครงการในเดือนมีนาคม 2003)

  การรับประกัน             ประสิทธิภาพของเซลล์ กำลังการผลิตและประสิทธิผล (Yield)
  ---------------------- ------------------------------------------------

(2) การเตรียมความพร้อมของบริษัทในการดำเนินโครงการ

 ในเดือนพฤษภาคม 2546 นางสาววันดี กุญชรยาคง ประธานเจ้าหน้าที่บริหารของบริษัท โซลาร์ตรอน จำกัด (มหาชน) ได้เดินทางไปดูงานนิทรรศการเรื่อง การผลิตและการใช้งานเซลล์แสงอาทิตย์ (3^(rd) World Conference on Photovoltaic Energy Conversion (WCPEC-3)) ณ เมืองโอซาก้า ประเทศญี่ปุ่น และนอกจากนั้นในเดือนกรกฎาคม พ.ศ. 2546 นางสาววันดี กุญชรยาคงได้เดินทางพร้อมกับคณะนักวิจัย “โครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย” ซึ่งเป็นโครงการของกรมพัฒนาพลังงานทดแทนและอนุรักษ์พลังงาน กระทรวงพลังงาน โดยมีศาสตราจารย์ ดร. ดุสิต เครืองาม เป็นหัวหน้าคณะไปศึกษาดูงานเรื่องการผลิตเซลล์แสงอาทิตย์ที่บริษัทต่างๆ ในประเทศเยอรมนี ซึ่งข้อมูลที่ได้สามารถนำมาใช้ประกอบการตัดสินใจในการเลือกเทคโนโลยีการลงทุนผลิตเซลล์แสงอาทิตย์ในประเทศได้เป็นอย่างดี บริษัทที่ได้ไปดูงานได้แก่ M+W Zander, RWE Schott Solar, Shell Solar, Centrotherm, Roth & Rau, Deutsche Solar, Deutsche Cells, Q-Cells, และ PV Crystalox ซึ่งสิ่งที่นางสาววันดี กุญชรยาคงให้ความสนใจเป็นพิเศษคือ การเข้าชมกิจการของบริษัท M+W Zander ซึ่งให้บริการก่อสร้างโรงงานผลิตเซลล์แสงอาทิตย์แบบเบ็ดเสร็จ (Turnkey) และมีผลงานประสบความสำเร็จที่อ้างอิงได้มากมายมาแล้ว 

ภาพ นางสาววันดี กุญชรยาคง ประธานเจ้าหน้าที่บริหารของบริษัท เดินทางไปดูงานที่บริษัท M+W
Zander ซึ่งให้บริการก่อสร้างโรงงานผลิตเซลล์แสงอาทิตย์ ณ ประเทศเยอรมนี ในเดือนกรกฎาคม
2546

[]

ภาพ ศาสตราจารย์ ดร.ดุสิต เครืองาม ที่ปรึกษาบริษัท เดินทางไปดูงานบริษัท Centrotherm
ผู้ผลิตเครื่องจักรสำหรับผลิตเซลล์แสงอาทิตย์ที่ใหญ่ที่สุดในประเทศเยอรมนี ในเดือนกรกฎาคม 2546

[]

ภาพ นางสาววันดี กุญชรยาคง ประธานเจ้าหน้าที่บริหารของบริษัท เดินทางไปดูงานที่บริษัท
Deutsche Cells
ผู้ผลิตเซลล์แสงอาทิตย์รายใหญ่ที่สุดแห่งหนึ่งของประเทศเยอรมนี ในเดือนกรกฎาคม 2546
ซึ่งบริษัทนี้ได้รับการก่อสร้างแบบ Turnkey โดยบริษัท M+W Zander และใช้เครื่องจักรของบริษัท
Centrotherm ทำให้บริษัทมั่นใจในผลงานของบริษัท M+W Zander และการใช้เครื่องจักรของ
Centrotherm

[][]

ภาพ การดูงานที่บริษัท Q-Cells ประเทศเยอรมนี ในเดือนกรกฎาคม 2546
ซึ่งเป็นบริษัทที่ใช้เครื่องจักรของ
[]บริษัท Centrotherm

จากผลการเดินทางไปดูงานที่ประเทศเยอรมนีในเดือนกรกฎาคม 2546
ทำให้บริษัทมั่นใจในผลงานของ M+W Zander ดังนั้นตั้งแต่ช่วงปลายปี 2546 จนถึงกลางปี 2547
บริษัทจึงได้ติดต่อเจรจารายละเอียดต่างๆ กับบริษัท M+W Zander
เกี่ยวกับขั้นตอนการก่อสร้างโรงงานมาโดยตลอด

(3) ข้อสรุปผลการศึกษาความเป็นไปได้ในการลงทุนจัดตั้งอุตสาหกรรมผลิตเซลล์แสงอาทิตย์ของกรมพัฒนาพลังงานทดแทนและอนุรักษ์พลังงาน
    กระทรวงพลังงาน

กระทรวงพลังงานมีนโยบายที่ต้องการให้มีการลงทุนก่อสร้างโรงงานผลิตเซลล์แสงอาทิตย์ขึ้นในประเทศไทย
ดังนั้นในปี พ.ศ. 2546-2547
กรมพัฒนาพลังงานทดแทนและอนุรักษ์พลังงานจึงได้ว่าจ้างให้คณะวิศวกรรมศาสตร์
จุฬาลงกรณ์มหาวิทยาลัย โดยมีศาสตราจารย์ ดร. ดุสิต เครืองาม
เป็นหัวหน้าคณะผู้วิจัยรับผิดชอบศึกษาความเป็นไปได้ในการลงทุนจัดตั้งอุตสาหกรรมผลิตเซลล์แสงอาทิตย์ขึ้นในประเทศไทย
จากผลการศึกษาที่ใช้ระยะเวลาการดำเนินการเกือบ 2 ปี ได้รายงานว่า ในช่วงปี พ.ศ. 2548
เป็นต้นไปจะมีความเป็นไปได้และมีความคุ้มค่าในการลงทุนผลิตเซลล์แสงอาทิตย์ชนิดผลึกซิลิคอน
ซึ่งในประเทศไทยก็จะมีความต้องการของตลาดสูงถึงกว่า 30 เมกะวัตต์ต่อปี หากกำลังการผลิต 10
เมกะวัตต์ต่อปี จะใช้เงินลงทุนไม่เกิน 1,000 ล้านบาท จะสามารถคืนทุนได้ใน 3
ปีแรกนับจากปีที่เริ่มผลิต ส่วนทางด้านเทคโนโลยีนั้น
สามารถจัดหาเครื่องจักรจากบริษัทชั้นนำได้โดยไม่มีปัญหา
ในรายงานยังได้กล่าวถึงรายชื่อบริษัทที่ให้บริการก่อสร้างโรงงาน และผลิตเครื่องจักร
ซึ่งรวมทั้งบริษัท M+W Zander และ Centrotherm ไว้ด้วย นอกจากนี้ในรายงานยังได้สรุปว่า
การผลิตเซลล์แสงอาทิตย์แบบต้นน้ำขึ้นเอง
จะช่วยทำให้ลดการสูญเสียเงินตราของประเทศทดแทนการนำเข้าเซลล์แสงอาทิตย์สำเร็จรูป
เป็นการสร้างงานและทำให้เกิดอุตสาหกรรมต่อเนื่องมากมาย
จะทำให้ประเทศไทยก้าวขึ้นสู่ประเทศผู้นำด้านพลังงานแสงอาทิตย์ชั้นแนวหน้าของโลก

ภาพ ศาสตราจารย์ ดร.ดุสิต เครืองาม ที่ปรึกษาบริษัท เดินทางไปดูงานบริษัท Centrotherm
ผู้ผลิตเครื่องจักรสำหรับผลิตเซลล์แสงอาทิตย์ที่ใหญ่ที่สุดในประเทศเยอรมนี ในเดือนกรกฎาคม 2546

[]

ภาพ นางสาววันดี กุญชรยาคง ประธานเจ้าหน้าที่บริหารของบริษัท เดินทางไปดูงานที่บริษัท
Deutsche Cells
ผู้ผลิตเซลล์แสงอาทิตย์รายใหญ่ที่สุดแห่งหนึ่งของประเทศเยอรมนี ในเดือนกรกฎาคม 2546
ซึ่งบริษัทนี้ได้รับการก่อสร้างแบบ Turnkey โดยบริษัท M+W Zander และใช้เครื่องจักรของบริษัท
Centrotherm ทำให้บริษัทมั่นใจในผลงานของบริษัท M+W Zander และการใช้เครื่องจักรของ
Centrotherm

[][]

ภาพ การดูงานที่บริษัท Q-Cells ประเทศเยอรมนี ในเดือนกรกฎาคม 2546
ซึ่งเป็นบริษัทที่ใช้เครื่องจักรของ
[]บริษัท Centrotherm

จากผลการเดินทางไปดูงานที่ประเทศเยอรมนีในเดือนกรกฎาคม 2546
ทำให้บริษัทมั่นใจในผลงานของ M+W Zander ดังนั้นตั้งแต่ช่วงปลายปี 2546 จนถึงกลางปี 2547
บริษัทจึงได้ติดต่อเจรจารายละเอียดต่างๆ กับบริษัท M+W Zander
เกี่ยวกับขั้นตอนการก่อสร้างโรงงานมาโดยตลอด

นอกจากนี้ในการบริหารโครงการ บริษัทได้แต่งตั้งศาสตราจารย์ ดร. ดุสิต เครืองาม
คณะวิศวกรรมศาสตร์ จุฬาลงกรณ์มหาวิทยาลัย
ซึ่งดำรงตำแหน่งที่ปรึกษานโยบายรัฐมนตรีว่าการกระทรวงพลังงาน
และกรรมการในคณะทำงานส่งเสริมและพัฒนาเซลล์แสงอาทิตย์
รวมถึงเป็นหัวหน้าคณะผู้วิจัยโครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย
และเป็นนักวิจัยดีเด่นแห่งชาติ สาขาวิทยาศาสตร์กายภาพและคณิตศาสตร์
(สำนักงานคณะกรรมการวิจัยแห่งชาติ พ.ศ. 2546) เป็นที่ปรึกษาบริษัทในโครงการนี้
ทำให้มั่นใจได้ว่าโครงการนี้อยู่ภายใต้การดูแลจากบุคลากรที่มีความรู้ความสามารถในเชิงลึกด้านเทคโนโลยีการผลิตเซลล์แสงอาทิตย์
ทั้งนี้ ศาสตราจารย์ ดร. ดุสิต เครืองาม
ได้รับการแต่งตั้งเป็นที่ปรึกษาคณะกรรมการบริษัทตั้งแต่เดือนธันวาคม 2547 เป็นต้นมา
และจะลาออกจากจุฬาลงกรณ์มหาวิทยาลัย เพื่อมาทำงานเต็มเวลาที่บริษัทตั้งแต่กลางปี 2548 ดังนั้น
บริษัทเชื่อว่าความเสี่ยงในด้านเทคโนโลยีการผลิตจะได้รับการบริหารจัดการอย่างเหมาะสม

9.  ข้อสรุปผลการศึกษาความเป็นไปได้ในการลงทุนจัดตั้งอุตสาหกรรมผลิตเซลล์แสงอาทิตย์ของกรมพัฒนาพลังงานทดแทนและอนุรักษ์พลังงาน
    กระทรวงพลังงาน

กระทรวงพลังงานมีนโยบายที่ต้องการให้มีการลงทุนก่อสร้างโรงงานผลิตเซลล์แสงอาทิตย์ขึ้นในประเทศไทย
ดังนั้นในปี พ.ศ. 2546-2547
กรมพัฒนาพลังงานทดแทนและอนุรักษ์พลังงานจึงได้ว่าจ้างให้คณะวิศวกรรมศาสตร์
จุฬาลงกรณ์มหาวิทยาลัย โดยมีศาสตราจารย์ ดร. ดุสิต เครืองาม
เป็นหัวหน้าคณะผู้วิจัยรับผิดชอบศึกษาความเป็นไปได้ในการลงทุนจัดตั้งอุตสาหกรรมผลิตเซลล์แสงอาทิตย์ขึ้นในประเทศไทย
จากผลการศึกษาที่ใช้ระยะเวลาการดำเนินการเกือบ 2 ปี ได้รายงานว่า ในช่วงปี พ.ศ. 2548
เป็นต้นไปจะมีความเป็นไปได้และมีความคุ้มค่าในการลงทุนผลิตเซลล์แสงอาทิตย์ชนิดผลึกซิลิคอน
ซึ่งในประเทศไทยก็จะมีความต้องการของตลาดสูงถึงกว่า 30 เมกะวัตต์ต่อปี หากกำลังการผลิต 10
เมกะวัตต์ต่อปี จะใช้เงินลงทุนไม่เกิน 1,000 ล้านบาท จะสามารถคืนทุนได้ใน 3
ปีแรกนับจากปีที่เริ่มผลิต ส่วนทางด้านเทคโนโลยีนั้น
สามารถจัดหาเครื่องจักรจากบริษัทชั้นนำได้โดยไม่มีปัญหา
ในรายงานยังได้กล่าวถึงรายชื่อบริษัทที่ให้บริการก่อสร้างโรงงาน และผลิตเครื่องจักร
ซึ่งรวมทั้งบริษัท M+W Zander และ Centrotherm ไว้ด้วย นอกจากนี้ในรายงานยังได้สรุปว่า
การผลิตเซลล์แสงอาทิตย์แบบต้นน้ำขึ้นเอง
จะช่วยทำให้ลดการสูญเสียเงินตราของประเทศทดแทนการนำเข้าเซลล์แสงอาทิตย์สำเร็จรูป
เป็นการสร้างงานและทำให้เกิดอุตสาหกรรมต่อเนื่องมากมาย
จะทำให้ประเทศไทยก้าวขึ้นสู่ประเทศผู้นำด้านพลังงานแสงอาทิตย์ชั้นแนวหน้าของโลก

6.2 โครงการแต่งตั้งตัวแทนจำหน่าย (Dealer)

บริษัทมีแผนในการแต่งตั้งตัวแทนจำหน่ายจำนวน 30
ตัวแทนโดยให้ครอบคลุมพื้นที่ทุกภูมิภาคทั่วประเทศ
โดยมีวัตถุประสงค์เพื่อขยายเครือข่ายการจำหน่ายระบบการผลิตไฟฟ้าจากพลังงานแสงอาทิตย์
โดยบริษัทจะซัพพลายให้เฉพาะอุปกรณ์หลักที่สำคัญเช่นแผงเซลล์แสงอาทิตย์ เครื่องสูบน้ำ เป็นต้น
ส่วนอุปกรณ์ประกอบอื่นๆเช่นแบตเตอรี่ และโครงสร้างภายนอก ตัวแทนจำหน่ายจะเป็นผู้จัดหา
โดยบริษัทจะทำการคัดเลือกตัวแทนจำหน่ายเหล่านี้เพื่อให้มั่นใจถึงคุณภาพของการติดตั้งระบบและการบริการหลังการขาย

บริษัทจะคัดเลือกตัวแทนจำหน่ายโดยพิจารณาจากความสามารถในการหาช่องทางการจัดจำหน่าย
เช่นมีความสัมพันธ์อันดีกับส่วนราชการท้องถิ่น หรือเป็นผู้ที่กว้างขวางในจังหวัดต่างๆ
และต้องมีฐานะทางการเงินที่ดี มีเงินทุนหมุนเวียนที่เพียงพอ
ตัวแทนจำหน่ายที่ได้รับการคัดเลือกจะต้องผ่านการฝึกอบรมเพื่อเรียนรู้ผลิตภัณฑ์ต่างๆของบริษัทในเชิงลึก
เพื่อสามารถแนะนำและให้บริการลูกค้าได้อย่างมีประสิทธิภาพ
นอกจากนั้นบริษัทจะจัดให้มีการประเมินผลความพึงพอใจของลูกค้าเพื่อเป็นการประเมินคุณภาพของตัวแทนจำหน่ายอย่างต่อเนื่อง

  6.2.1 ขั้นตอนการดำเนินงาน

ปัจจุบันบริษัทได้ทดลองแต่งตั้งตัวแทนจำหน่าย 2 ตัวแทน
เพื่อทดสอบระบบในการกำหนดเงื่อนไขราคา และระบบการจ่ายค่าตอบแทนที่เหมาะสม
และเปิดรับสมัครตัวแทนจำหน่ายในวงกว้างโดยการลงโฆษณาทางหนังสือพิมพ์ในเดือนพฤศจิกายน
2547

อย่างไรก็ตามโครงการนี้มีความเสี่ยงในด้านการกำหนดเงื่อนไขราคาและค่าตอบแทน
ซึ่งบริษัทกำลังทดสอบการกำหนดค่าตอบแทนให้มีความเหมาะสมและจูงใจเพียงพอ

6.2.2 ประมาณการค่าใช้จ่าย

-   ค่าใช้จ่ายที่สำคัญคือค่าใช้จ่ายในการใช้สื่อโฆษณาเพื่อการสรรหาตัวแทนจำหน่าย
    โดยสื่อหลักจะเป็นหนังสือพิมพ์ที่มีการวางจำหน่ายทั่วประเทศ เช่นหนังสือพิมพ์ไทยรัฐ
    และเดลินิวส์

-   ค่าใช้จ่ายในการฝึกอบรมตัวแทนจำหน่าย

  6.2.3 ประโยชน์ที่คาดว่าจะได้รับ

การแต่งตั้งตัวแทนจำหน่ายจะช่วยขยายส่วนแบ่งการตลาดไปสู่ส่วนภูมิภาคได้มากยิ่งขึ้น
โดยเฉพาะองค์การบริหารส่วนตำบลซึ่งมีจำนวน 6,740 แห่งทั่วประเทศ
ซึ่งช่วยการลดการพึ่งพิงลูกค้าจากภาครัฐบาล